CELEX: 62016CN0309
Language: da
Date: 2016-05-31 00:00:00
Title: Sag C-309/16: Anmodning om præjudiciel afgørelse indgivet af Bundesverwaltungsgericht (Østrig) den 31. maj 2016 — Corbin Opportunity Fund Lp m.fl.

12.9.2016   
            
            
               DA
            
            
               Den Europæiske Unions Tidende
            
            
               C 335/33
            
         Anmodning om præjudiciel afgørelse indgivet af Bundesverwaltungsgericht (Østrig) den 31. maj 2016 — Corbin Opportunity Fund Lp m.fl.
   (Sag C-309/16)
   (2016/C 335/44)
   Processprog: tysk
   
      Den forelæggende ret
   
   Bundesverwaltungsgericht
   
      Parter i hovedsagen
   
   
      Sagsøger: Corbin Opportunity Fund Lp, Corbin Capital Partners, Redwood Drawdown Master Fund Lp, Redwood Opportunity Master Fund Ltd, Redwood Capital Management LLC, Pontus Holdings Ltd og RMF Financial Holdings Sàrl
   
      Sagsøgt: FMA Österreichische Finanzmarktaufsichtsbehörde
   
      Præjudicielle spørgsmål
   
   
               1)
            
            
               Finder Europa-Parlamentets og Rådets direktiv 2014/59/EU af 15. maj 2014 om et regelsæt for genopretning og afvikling af kreditinstitutter og investeringsselskaber og om ændring af Rådets direktiv 82/891/EØF, og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt forordning (EU) nr. 1093/2010 og (EU) nr. 648/2012 (1), navnlig artikel 1, stk. 1, og artikel 2, stk. 1, nr. 2), tidsmæssigt og materielt set anvendelse på et afviklingsselskabsselskab som det i hovedsagen omhandlede, hvis afvikling allerede blev påbegyndt ved nationalt fastsatte mekanismer inden udløbet af fristen til at gennemføre direktivet, og som fortsættes i tiden efter udløbet af gennemførelsesfristen på grundlag af de nationale bestemmelser til gennemførelse af nævnte direktiv?
            
         
               2)
            
            
               Indrømmer direktiv 2014/59/EU et sådant afviklingsselskabs kreditorer, der har anmodet afviklingsmyndigheden om at »efterprøve og nedlægge forbud imod« indgåelse af visse retshandler (f.eks. tvangsakkord), som selskabet har planlagt eller allerede har indgået med andre kreditorer, rettigheder, som de kan forfægte ved en administrativ procedure og en retssag?
            
         
      (1)  EUT L 173, s. 190.